I første afsnit af 'Udfordringen - Kampen om Kilimanjaro' blev flere deltagere sorteret fra på grund af deres manglende evne til at tænde ild. Sådan her skal gøres.

Jon 'Vildmarks-Jon' Lindberg og Robert Bedsted sagde i første afsnit af 'Udfordringen - Kampen om Kilimanajaro' farvel til flere deltagere, der havde svært ved at få gang i deres bål. - Flere har spurgt om, hvordan man gør de ting, som deltagerne udsættes for undervejs, siger vært Robert Bedsted. Derfor har makkerparet besluttet at lave en række videoer, der viser, hvordan Jon Lindberg og Robert Bedsted selv ville løse opgaverne. Den første i video i rækken kan ses her: - Harpiks brænder som napalm Den første video i rækken viser, hvordan man kan tænde ild i og med naturen. Jon Lindberg viser, hvordan man nemt kan få gang i sit bål - også hvis det regner. - Harpiks kan man sagtens skrabe af et grantræ, uden at skade træet eller skade sig selv. Og går der først ild i harpiks, så brænder det som napalm, siger han. Vildmarks-Jon fortæller også, at det yderste lag af barken fra et birketræ indeholder olie, og derfor er oplagt til at få gang i ilden med. Jon bruger et strygestål og sin kniv til at skabe gnister med, der så kan antænde enten birkebarken, harpiksen eller såkaldt fatwood . Fatwood er typisk et stykke grantræ, hvor harpiks er trukket helt ud i grenene. Ved at skrabe med sin kniv, kan man få små stykker af fatwood, der nemt kan tændes med en gnist. - Det er ikke snyd at bruge lighteren Robert Bedsted fortæller, at det efterhånden velkendte håndsprit længe har været fast inventar i mange friluftsfolks rygsække. - Og håndsprit er jo sprit, og derfor brænder det rigtig godt, siger han. Han påpeger også, at selvom flere friluftsfolk sværger til tændstålet, er det tilladt at bruge lighter eller tændstikker. Få flere tips i videoen ovenfor. Afsnit 3 af udfordringen kan ses her: